Vespere de la 25-a de februaro (laŭ la pekina tempo), pekinaj gejunuloj Zhang Xinyu kaj Liang Hong okazigis sian geedziĝan ceremonion antaŭ la ruĝa domo de la ĉina stacio Changcheng en Antarkto.
#000000
La 5-an de julio en 2013, la geamantoj Zhang Xinyu kaj Liang Hong ekveturis per velŝipo de Ŝanhajo kun aliaj kunvojaĝantoj. Ili elektis la plej defioplenan linion kiu devigis ilin surmare veturi tra la Beringa Maro de la norda hemisfero kaj la zono de okcidenta vento en la suda hemisfero. Por atingi Antarkton, ili devis pasigi 231 tagojn kaj vojaĝi 35 mil kilometrojn. Survoje, ili baraktis kontraŭ furioza ŝtormo sur la norda Pacifiko, eltenis fortan froston en glaciiga pluvo de la Beringa Maro kaj ankaŭ sukcese travivis per malmulta dizeloleo en bazo forlasita de la usona armeo sur senhoma insulo.
#000001
Kiam ilia velŝipo "Pekino" atingis la cellokon kaj en la radioaparato de la ŝipo aŭdiĝis la son-signo de la ĉina antarkta stacio Changcheng, ili ekploris pro granda ĝojo.
#000002
Dum la vojaĝo Zhang Xinyu sendis retmesaĝon pri sia navigado al pluraj ŝtatgvidantoj. Li esperis ricevi bondezirojn de la tuta mondo kiam la amikino Liang Hong fariĝos novedzino. La ŝtatgvidantoj de Germanio, Pollando, Svedio, Ganao kaj aliaj landoj respondis al li. Inter ili, Angela Merkel, la ĉefministrino de Germanio, citis frazon el la Eta Princo de la franca verkisto Antoine de Saint-Exupér kiel la plej taŭgan esprimon pri ilia amo: "Amo ne signifas fikse rigardi unu la alian, sed rigardi en unu sama direkto."
#000003
Dum la ceremonio, kiam la novedzo malfermis porteblan komputilon kaj laŭtlegis la bondezirojn frazon post frazo, Liang Hong miregis. Sekve, ili elprenis la ringojn kunportitajn el Pekino kaj metis ilin sur la fingrojn unu al la alia. Tiam ili ricevis ne atenditan bondeziron: 3 kunvojaĝantoj samtempe demetis siajn vestojn kaj saltis en malvarmegan marakvon, kaj naĝante kriis al la novgeedzoj: "Feliĉan geedziĝon!"
#000004
Redaktoroj: Zhang Shuang kaj Xie Ruifeng
#000005